Նրանք շարժվեցին կենտրոնական փողոցով, որի մայթերը զբաղեցնում էին կրպակներն ու մեծ խանութները։ Փողոցի ծայրում երկու մինարեթ երիզում էին սիրիական ոճով սև ու սպիտակ մարմարից կառուցված մզկիթը։ Մոտենում էր կեսօրը, և քանի որ օրն ուրբաթ էր, տղամարդիկ գնում էին մզկիթ աղոթելու։ Կենտրոնական մուտքի մոտով անցնելիս Վարդանը բակում նշմարեց հավատացյալների, ոմանք ոտքերն էին լվանում լվացումների շատրվանի մոտ, իսկ ոմանք էլ, հետևելով Մարգարեի պատվիրանին, կուտ էին տալիս աղավնիներին։